রেফারির শেষ বাশি বাজার অপেক্ষায়। ফরাসি ডাগ আউট আর সমর্থকদের তর সইতে ছিল না। কখন শিরোপা উৎসব করবে। আর্জেন্টাই রেফারি নেস্তর পিতানা বাশি ফুকার সাথে সাথেই ডাগ আউট দৌড়ে মাঠে প্রবেশ। কোচ দেশমকে গোল করে ঘিরে যা একটু উল্লাস। অধিনায়ক ও কোচ হয়ে দ্বিতীয় ব্যক্তি হিসেবে বিশ্বকাপ জিতলেন। বিশ্ব চ্যাম্পিয়ন তেমন বাড়তি উদযাপন করতে দেখা গেল না। কয়েকজন গ্যালারীতে গিয়ে ফ্রান্সের পতাকা নিয়ে একটু মাঠ প্রদিক্ষণ করলেন। দুই একজনকে দেখা গেল মাশরাফি-তাসকিনের মতো লাফিয়ে বুক মেলাতে। এটুকুই বিশ্ব চ্যাম্পিয়ন উদযাপন। এতটাই পেশাদার আচরণ যে তাদের চ্যাম্পিয়ন হওয়াটাই যেন স্বাভাবিক। গ্যালারীর ফরাসি দর্শকরা পতাকা ও গান গেয়ে যা একটু আনন্দ করল। লুঝনিকির অধিকাংশ দর্শক ছিল ক্রোয়েশিয়ার। ক্রোয়েশিয়ার হারে লুঝনিক খানিকটা স্তব্ধই হলো।